अच्छा यह बताएं कि आखिर अन्ना के अनशन में मिस्टर ईमानदार क्यों जाना चाहते थे? इसलिए कि अन्ना से जुड़े रहें हैं और उनसे विलगता की खबर उनकी राजनीति के लिए तकलीफदेय साबित हो सकती है / वे चाह कर भी अन्ना का 'नाम' अपने मुंह से अलग नहीं कर सकते क्योंकि यही वह मंत्रित नाम है जिसके जाप ने उन्हें नेता बना कर खड़ा कर दिया है/ दूसरी ओर अन्ना के अनशन में जाकर वे मैसेज क्या देना चाहते थे ? इमानदराना तरीके से जनता को बेवकूफ बनाना अरविन्द बेहतर जान चुके हैं/ उनके मैसेज में अन्ना एक बार फिर आवरण होते और वे अपनी राजनीति आसानी से धका लेते/ फिलवक्त वे कर भी यही रहे हैं / और शायद अन्ना खेमे में उनकी चालबाजियां समझ आने लगी है और सम्भव है इसी वजह से अन्ना खेमे ने अरविन्द को अपने अनशन से दूर रखना चाहा हो और अरविन्द ने अपनी प्रतिष्ठा बचाने के लिए बीमारी का बहाना बनाया हो और अपने सदस्यों को अन्ना के पास भेजा हो? उधर अन्ना के साथ तकलीफ यह है कि वो भी अरविन्द को सीरे से नकार नहीं सकते/ इसमें अन्ना की मजबूरी है/ मगर अन्ना टीम में अरविन्द के लिए अब पहले जैसी कोइ जगह नहीं बची है/ अन्ना टीम अच्छी तरह से जानती है कि अरविन्द केजरीवाल किस चिड़िया का नाम है जो चुगती तो अन्ना के यहाँ है और दम देशभर में ईमानदारी का भरती है /अगर अरविन्द अन्ना के लिए इतने ही वफादार होते, ईमानदार होते तो वे बीमारी के बावजूद रालेगढ़ जा सकते थे/ जब वे अपना चुनाव प्रचार बीमारी में कर सकते हैं, अनशन के नाम पर कभी बीमार हो सकते है , अपना लक्ष्य नहीं छोड़ते तो अन्ना के पास जाने में ऐसी कौनसी बीमारी उन्हें रोक दे रही है? भई , बातें तो तरह तरह की होंगी, सवाल तो उठेंगे क्योंकि अरविन्द राजनीति के उस्ताद माने जाने वाले खिलाड़ी माने जाने लगे हैं/ वे पब्लिक फिगर हैं और उनकी प्रत्येक गतिविधि पर सबकी नजरें होंगी /